**RAZPIS KANDIDACIJSKEGA POSTOPKA PGD BLAGOVICA 2023**

**I. KANDIDACIJSKA KOMISIJA**

Kandidacijska komisija, ki je bila imenovana na sestanku Upravnega odbora dne 10.10.2022 in je bila formalno pravno urejena na 1. seji komisije dne, 25.11.2022. v naslednji sestavi:

* **Marta Moneta**, predsednica kandidacijske komisije
* **Anica Urankar**, podpredsednik kandidacijske komisije
* **Mateja Pestotnik**, članica kandidacijske komisije

**II. FUNKCIJE IN ORGANI ZA KATERE POTEKA KANDIDACIJSKI**

**POSTOPEK**

Kandidacijska komisija, na osnovi Pravilnika o kandidacijskem postopku za volitve organov in funkcionarjev na volilnem Občnem zboru PGD Blagovica v letu 2023 razglaša, da zbira predloge kandidatov za naslednje funkcije vodstva PGD Blagovica:

**1. Predsednik PGD Blagovica**

Kandidat za predsednika društva je lahko vsak polnoleten član/članica PGD Blagovica, ki med članstvom uživa zaupanje in ni v kazenskem postopku oziroma ni bil pravnomočno obsojen za kaznivo dejanje zoper življenje, telo in premoženje (6. člen Pravilnika o kandidacijskem postopku).

Kandidat za predsednika mora imeti strokovne in vodstvene sposobnosti za vodenje PGD.

Predsednik PGD je odgovoren za delovanje in zakonito poslovanje PGD v skladu s Statutom in pravnim redom. Za svoje delo je odgovoren Upravnemu odboru in Občnemu zboru.

**2. Poveljnik PGD Blagovica**

Kandidat za poveljnika društva je lahko vsak polnoleten član/članica PGD, ki med članstvom uživa zaupanje in ni v kazenskem postopku oziroma ni bil pravnomočno obsojen za kaznivo dejanje zoper življenje, telo in premoženje (6. člen Pravilnika o kandidacijskem postopku).

Kandidat mora imeti primerno gasilsko izobrazbo. (Pravila gasilske službe, Posebna pravila gasilske službe prostovoljnih gasilcev).

Poveljnik je strokovno operativni vodja PGD za izvajanje nalog gasilske službe. Poveljnik je za svoje delo odgovoren Upravnemu odboru in Občnemu zboru.

**3. Predsednik in dva člana Nadzornega odbora PGD Blagovica**

Kandidat za predsednika in kandidati za člane Nadzornega odbora morajo imeti znanje in izkušnje, potrebne za izvajanje nalog Nadzornega odbora, ki jih določa Statut PGD.

Za svoje delo je Nadzorni odbor odgovoren Občnemu zboru.

**4. Predsednik in člani Disciplinske komisije PGD Blagovica**

Kandidat za predsednika in kandidati za člane disciplinske komisije morajo imeti znanje in izkušnje, potrebne za izvajanje nalog, ki jih določa Statut PGD.

**III. SPLOŠNA DOLOČBA**

Kandidat je lahko vsak, ki izpolnjuje splošne in posebne pogoje.

Kandidat mora Kandidacijski komisiji predložiti pisno soglasje h kandidaturi za posamezno funkcijo do roka, določenega v razpisu. S soglasjem se kandidat zavezuje za sposobno in vestno izpolnjevanje funkcije, za katero kandidira.

Kandidatura ugasne s pisnim umikom soglasja, ki ga lahko kandidat predloži kandidacijski komisiji najkasneje 16 dni pred zasedanjem volilnega Občnega zbora PGD Blagovica oziroma z izvolitvijo na posamezno funkcijo.

**IV. MANDATNO OBDOBJE**

Mandat funkcionarjev in članov organov PGD Blagovica je 5 let in traja od izvolitve v letu 2023 do razrešitve v letu 2028.

**V. PREDLAGATELJI KANDIDATOV**

Kandidate za predsednika PGD lahko predlaga skupina najmanj 5 članov. Kandidate za poveljnika lahko predlaga skupina 5 operativnih članov.

Kandidata za namestnika predsednika in člane Upravnega odbora predlaga izvoljeni predsednik v skladu s Statutom PGD Blagovica.

Kandidate za namestnika poveljnika in člane poveljstva pripravi izvoljeni poveljnik v skladu s Statutom PGD Blagovica.

**VI. PREDSTAVITEV KANDIDATOV**

Kandidati za predsednika oziroma poveljnika PGD Blagovica morajo predstaviti vizijo PGD za mandatno obdobje 2023-2028, ter načrt izvedbe programa PGD.

Kandidati za predsednika PGD morajo predstaviti tudi kandidate za namestnika predsednika in člane Upravnega odbora.

Kandidati za poveljnika PGD morajo predstaviti kandidate za namestnika poveljnika in člane poveljstva.

Predstavitve kandidatov se lahko opravijo na članskem sestanku ali volilnem Občnem zboru.

**VII. POGOJI IN ROK ZA KANDIDIRANJE**

Kandidat mora Kandidacijski komisiji predložiti:

* **Izjavo oz. pisno soglasje** h kandidaturi za posamezno funkcijo, s katerim se zavezuje, da bo funkcijo, za katero kandidira sposobno in vestno izpolnjeval.
* **Dokazila** o izpolnjevanju splošnih in posebnih pogojev.
* **Podpisano listo članov**, ki njegovo kandidaturo podpirajo.
* **Program in vizijo** za mandatno obdobje 2023 - 2028.

Vloge morajo kandidati poslati na naslov društva: **PGD Blagovica, Blagovica 2, 1223 Blagovica** ali oddati osebno tajnici Mateji Pestotnik PGD, najkasneje do vključno nedelje 05.02.2023

Vloge oddajte v ZAPRTI KUVERTI s pripisom **»NE ODPIRAJ, VOLITVE PGD BLAGOVICA 2023«**.

Vloge sprejete po tem datumu Kandidacijska komisija ne bo obravnavala.

Obrazce za pisno soglasje k kandidaturi in podpisno listo članov podpore k kandidaturi lahko dobite v pisarni gasilskega doma PGD Blagovica ali na spletni strani društva.

Blagovica, 25.11.2022

Predsednik kandidacijske komisije

**Marta Moneta**